1. **Fundur Samfélagsnefndar. Haldin 24.10.2018 klukkan 13:30 í Végarði**

Í nefndinni sitja Arna Björg Bjarnadóttir, Jóhann F. Þórhallsson, Þórhallur Jóhannsson og Lárus Heiðarsson, öll kosinn af sveitarfélaginu og Signý Ormarsdóttir situr sem fulltrúi Austurbrúar. Allir mættir.

Arna Björg Bjarnadóttir var kosinn formaður nefndarinnar, Þórhallur Jóhannsson varaformaður og Lárus Heiðarsson ritari.

Nefndarmenn ræddu almennt um viðfangsefnið sem er styrking byggðar í Fljótsdalshreppi.

Fyrir næsta fund ætlar nefndin að kalla eftir gögnum frá sveitarstjóra:

* Fjöldi fyrirtækja í Fljótsdal og skipting útsvarstekna á milli helstu atvinnugreina sveitarfélagsins þ.e. landbúnaðar, iðnaðar og ferðaþjónustu.
* Aldursdreifing í Fljótsdal 2018, 2008, 1998, 1988
* Fólksfjöldaþróun í Fljótsdal umliðna áratugi (miða við tiltæk gögn).
* Samantekt yfir stuðning (beinan og óbeinan) sveitarfélagsins við helstu atvinnugreinar sveitarfélagsins þ.e. landbúnað, iðnað og ferðaþjónustu sl. 3 ár.
* A) Fjöldi útsvarsgreiðenda í Fljótsdal. B) Fjöldi útsvarsgreiðenda sem starfa við fyrirtæki staðsett í Fljótsdal en greiða útsvar til annarra sveitarfélaga.
* Önnur tölfræðigögn sem sveitarstjóri hefur greiðan aðgang að og hann telur að varpi frekara ljósi á stöðu sveitarfélagsins um þessar mundir.

Óskað er eftir að sveitarstjórn Fljótsdalshrepps leggi til hliðar 20 m.kr. til uppbyggingar í Fljótsdal á árinu 2019. Stýrihópurinn telur í ljósi þróunar í Fljótsdal undangengin ár að markviss uppbygging sveitarfélagsins sé brýnasta verkefni þess. Hugmyndin er að fjármagnið verði m.a. nýtt til að fjármagna atvinnufulltrúa/nýsköpunarfulltrúa til eins árs (þ.e. launatengd gjöld, ferðakostnað, skrifstofukostnað og umsýslu). Auk þess að kosta stefnumótun, samtal við íbúa, fundahöld, aðkeypta sérfræðiaðstoð og hugsanlegar aðgerðir er kunna að skila sterkara og fjölbreyttara samfélagi.

Næsti fundur er boðaður 9. Nóvember klukkan 9:30.

Fundi slitið klukkan 16:20

Fundargerð ritaði Lárus Heiðarsson